Komission tiedonanto neuvostolle ja Euroopan parlamentille taloudellisten toimijoiden ja jäsenvaltioiden hallintojen tiedonsaantiedellytysten täsmentämisestä tullietuusmenettelyjen osalta, kun on perusteltua syytä epäillä tavaroiden alkuperää /* KOM/2000/0550 lopull. */



Virallinen lehti nro C 348 , 05/12/2000 s. 0004 - 0005



KOMISSION TIEDONANTO NEUVOSTOLLE JA EUROOPAN PARLAMENTILLE taloudellisten toimijoiden ja jäsenvaltioiden hallintojen tiedonsaantiedellytysten täsmentämisestä tullietuusmenettelyjen osalta, kun on perusteltua syytä epäillä tavaroiden alkuperää KOMISSION TIEDONANTO NEUVOSTOLLE JA EUROOPAN PARLAMENTILLE taloudellisten toimijoiden ja jäsenvaltioiden hallintojen tiedonsaantiedellytysten täsmentämisestä tullietuusmenettelyjen osalta, kun on perusteltua syytä epäillä tavaroiden alkuperää 1. johdanto Komissio laati tullietuusjärjestelmien hallinnosta antamassaan tiedonannossa [KOM 402(97), 23.7.1997] toimintaohjelman, jonka tarkoituksena on uudistaa kyseisten menettelyjen soveltamisedellytykset. Eräs ehdotetuista toimenpiteistä on tuojien ennakkovaroitusjärjestelmän järjestelmällisempi käyttö, mikäli on perusteltua syytä epäillä tullietuusmenettelyn soveltamisalaan kuuluvien tavaroiden alkuperää (edellä mainitun tiedonannon 9.3.2 kohdan toinen alakohta). Komissio aikookin ilmoittaa taloudellisille toimijoille sen tietoon tulleista tapauksista, joissa on perusteltua syytä epäillä tavaroiden alkuperää. Kyseiset tiedot julkaistaan siten, että toimijat ja jäsenvaltioiden tullihallinnot voivat tehdä niistä tarvittavat johtopäätökset taloudellisten etujensa turvaamiseksi ja yhteisön taloudellisten etujen suojaamiseksi. Kyseinen julkaiseminen toteutetaan tavalla, joka ei haittaa mahdollisesti käynnissä olevia etuusmenettelyjä koskevia kansallisia tai yhteisön laajuisia tutkimuksia. Huomiota kiinnitetään siihen tosiasiaan, että mikäli tietyn maan tai tuotteen osalta perustellusta epäilystä ei tiedoteta, se ei ilman eri toimenpiteitä merkitse sitä, että kyseisen tuotteen tai maan osalta ei olisi olemassa toimintahäiriöitä. Erityisesti se ei estä sellaisten erityisten toimenpiteiden soveltamista tapauskohtaisesti, joita voidaan tarvita vakuuksien osalta tuonnissa. Tämän vuoksi toimijoiden on joka tapauksessa oltava edelleenkin valppaina kyseisiä menettelyjä sovellettaessa ja erityisesti tavaroiden tullietuuskohteluun oikeuttavaa alkuperää koskevien todistusten osalta. 2. tapaukset, joiden osalta komission tiedonanto on tarpeen Yleisimmät tapaukset, jotka saattavat muodostaa perustellun epäilyksen tavaroiden alkuperästä, ovat seuraavat (luettelo ei ole tyhjentävä) [1]: [1] Eurooppa-sopimusten pöytäkirjaa N:o 4 koskevat selittävät huomautukset (EYVL C 90, 31.3.1999, s. 11), joissa käsitellään "asiakirjojen aitouden aiheellista epäilemistä", koskevat yksinomaan sellaisia yksittäistapauksia, joissa pääasiassa muotoseikkojen vuoksi saattaa herätä erityistä seikkaa koskeva epäily tavaroiden tosiasiallisesta alkuperästä. Samoin komission eräitä yksipuolisia tullietuusmenettelyitä koskevien säädösten [yleinen tullietuusjärjestelmä, Albaniasta peräisin olevien tuotteiden tuontiin sovellettava menettely, Bosniasta ja Hertsegovinasta sekä Kroatiasta peräisin olevien tuotteiden tuontiin sovellettava menettely, 21.12.1998 annettu neuvoston asetus (EY) N:o 2820/98, 29.7.1999 annettu neuvoston asetus (EY) N:o 1763/1999, 17.12.1999 annettu neuvoston asetus (EY) N:o 6/2000] mukaisesti toteuttamat tullietuusmenettelyn suspensiotoimenpiteet koskevat sellaisia tapauksia, joissa ei ole enää perusteltua epäilyä, koska tuojille annetaan tieto sen jälkeen, kun virheellisistä alkuperäilmoituksista on jo saatu näyttöä. -hallinnollisen yhteistyön puuttuminen alun alkaen (alkuperätodistuksia antavien ja tarkastavien tulliviranomaisten tai valtion viranomaisten nimien ja osoitteiden sekä kyseisten todistusten aitouden vahvistavien leimojen mallien toimittamatta jättäminen), -alkuperätodistuksien tarkastusta koskevan hallinnollisen yhteistyön puuttuminen tai puutteellinen soveltaminen, -yleiset taloutta koskevat tiedot, jotka ovat omiaan herättämään epäilyksen tietyn tavaran ja maan kyvystä täyttää alkuperävaatimukset (esimerkkejä: kehruuteollisuuden puuttuminen maasta, joka on merkittävä vaatteiden viejä, tai kalastuslaivaston puuttuminen maasta, joka on merkittävä kalastustuotteiden viejä, paitsi jos kyseessä saattaa olla alkuperäkumulaatio), -edunsaajamaissa olevien tullietuusmenettelyitä koskevien hallintorakenteiden riittämättömyyden toteaminen, -tavaroiden järjestelmällinen tuonti muissa kuin edunsaajamaissa sijaitsevien välittäjien kautta, -sellaisten arkojen tavaroiden tuonnin nopea ja ilman tyydyttävää perustetta tapahtuva kasvu, joiden osalta yhdistyy useita petosvaaraa ilmentäviä kriteerejä (esimerkki: kenkien vienti sellaiselta alueelta, jossa naapureina on maita, joista eräisiin sovelletaan polkumyyntitulleja ja toisiin ei, joista eräissä käydään vapaasti kauppaa ja toisissa ei ja joista eräisiin sovelletaan tullietuuksia ja toisiin ei), -petosten toteaminen erityisesti tullietuuskohtelun saavissa yhteisön ulkopuolisissa maissa toteutettujen tutkimusten johdosta. 3. tietojen muoto ja sisältö Komissio julkaisee Euroopan yhteisöjen virallisessa lehdessä (C-sarja) tiedotteen maahantuojille, jossa täsmennetään, että kaikkien tai joidenkin tullietuusmenettelyn edunsaajamaiden alkuperätuotteiden tuonnin osalta on olemassa perusteltuja epäilyjä. Kyseinen tiedote toimitetaan samanaikaisesti sekä jäsenvaltioiden toimivaltaisille viranomaisille että kyseessä olevien edunsaajamaiden viranomaisille asianmukaisia menettelyjä noudattaen. 4. kyseisen tiedotteen julkaisemisen seuraus 4.1. Kun tiedote maahantuojille julkaistaan, jokainen kyseisiä tavaroita koskeva alkuperätodistus lähetetään jälkitarkastusta varten tullietuuskohtelun saaneen maan alkuperätodistuksia myöntäville viranomaisille, joille esitetään syyt tarkastuspyyntöön. Tarkastuksen tuloksia odotettaessa toteutetaan sellaiset suojatoimenpiteet, jotka kunkin jäsenvaltion tulliviranomaiset katsovat olevan tarpeen sovellettavien tullien turvaamiseksi. Suojatoimenpiteet ovat sopimuksessa tai kyseisessä yksipuolisessa tullietuusmenettelyssä määrättyjen menettelyjen mukaisia. 4.2. Jälkitarkastusten tulosten tarkastelu toteutetaan asianmukaisessa yhteisön elimessä (neuvoston ryhmät, tullikoodeksikomitea tai mikä tahansa muu komitea). Kyseisen tarkastelun tuloksien mukaan komissio: -katsoo, että perusteltua epäilyä ei enää ole: komissio julkaisee Euroopan yhteisöjen virallisessa lehdessä (C-sarja) tiedotteen maahantuojille, jossa täsmennetään, että perusteltuja epäilyjä ei enää ole (tällä tiedotteella kumotaan aiempi tiedote), -katsoo, että perusteltu epäily on edelleen olemassa: komissio saattaa asian asianomaisella sopimuksella perustetun tulliyhteistyökomitean tai jonkin toisen asianmukaisen komitean käsiteltäväksi; mikäli kyseessä on yksipuolinen tullietuusmenettely, komissio ehdottaa neuvostolle kyseisten tullietuuksien täysimääräistä tai osittaista peruuttamista.